# Ugetsu

| Ugetsu |
| --- |
| japanski poster iz 1953. godine |
| Režija | Kenji Mizoguchi |
| Producent | Masaichi Nagata |
| Scenario | Matsutarō Kawaguchi Yoshikata Yoda |
| Predložak | *Ugetsu Monogatari*; autor: Akinari Ueda |
| Uloge | Masayuki Mori Machiko Kyō Kinuyo Tanaka |
| Muzika | Fumio Hayasaka |
| Fotografija | Kazuo Miyagawa |
| Montaža | Mitsuzō Miyata |
| Distribucija | Daiei Film |
| Premijera | 26. marta 1953 (1953-03-26) |
| Trajanje | 94 min. |
| Zemlja |  Japan |
| Jezik | japanski |

Ugetsu ili Ugetsu Monogatari (japanski: 雨月物語, Ugetsu ili Ugetsu Monogatari?) je japanski crno-bijeli film snimljen 1953. u režiji Kenjija Mizoguchija, a koji se smatra najboljim ostvarenjem njegove filmografije, odnosno jednim od najznačajnijih u historiji japanske i svjetske kinematografije.

Po žanru predstavlja kombinaciju *jidaigeki* i fantastičnog filma, a scenario se temelji na istoimenoj zbirci Uede Akinarija. Radnja je smještena u provinciju Omi u vrijeme Azuchi-Momoyama perioda na kraju 16. vijeka. Protagonisti - koje tumače Masayuki Mori i Eitaro Ozawa - su dva skromna seljaka, koja usprkos građanskom ratu koji bjesni oko njih nastoje steći slavu i bogatstvo, jedan kao trgovac i drugi kao samuraj, a što će dovesti do tragičnih posljedica po njihove supruge i navući bijes duhova.

Mizoguchi je *Ugetsu* snimio potaknut uspjehom svom prethodnog filma *Život Oharu*, ali i nastojanjem da što potpunije prikaže posljedice rata po stanovništvo. Njegov direktor fotografije Kazuo Miyagawa je, pak, jedini put u karijeri dobio pohvale za svoj rad od strane režisera poznatog po svom perfekcionizmu. Nakon premijere, *Ugetsu* nije imao neki zapaženi uspjeh u Japanu, ali je zato brzo osvojio strane kritičare. Mizoguchi je zbog njega dobio poziv na venecijansku Mostru i prvi put u životu napustio Japan. Na festivalu je dobio Srebrni lav, ali je propustio ceremoniju, uvjeren da će izgubiti; umjesto toga je sve vrijeme proveo u hotelskoj sobi moleći se svitku s likom Nićirena.

Godine 1962. i 1972. je ušao u prestižni izbor najboljih filmova svih vremena prema anketi časopisa *Sight & Sound*.

## Uloge

* Machiko Kyō ... Gospa Wakasa
* Mitsuko Mito ... Ohama
* Kinuyo Tanaka ... Miyagi
* Masayuki Mori ... Genjurō
* Eitaro Ozawa ... Tōbei (navaden Sakae Ozawa)
* Ikio Sawamura ... Genichi
* Kikue Mōri ... Ukon, njegovateljica Gospe Wakasa
* Ryōsuke Kagawa ... Upravnik sela
* Eigoro Onoe ... Vitez
* Saburo Date ... Vazal
* Sugisaku Aoyama ... Stari svećenik
* Reiko Kongo ... Starica u bordelu
* Shozo Nanbu ... Šintoistički svećenik
* Ichirō Amano ... Lađar
* Kichijirō Ueda ... Vlasnik trgovine
* Teruko Omi ... Prostitutka
* Keiko Koyanagi ... Prostitutka
* Mitsusaburō Ramon ... Kapetan Tambinih vojnika
* Jun Fujikawa ... Izgubljeni vojnik
* Ryuuji Fukui ... Izgubljeni vojnik
* Masayoshi Kikuno ... Vojnik
* Hajime Koshikawa
* Sugisaka Koyama ... Vrhovni svećenik
* Ryuzaburo Mitsuoka ... Vojnik
* Koji Murata
* Fumihiko Yokoyama

## Izvori

### Literatura

* McDonald, Keiko (1984). *Mizoguchi*. Boston: Twayne Publishers. ISBN 0-8057-9295-3.
* Wakeman, John (1987). *World Film Directors*. **1**. New York: The H. W. Wilson Company. ISBN 0-8242-0757-2.

## Vanjske veze

* *Ugetsu* na sajtu IMDb
* *Ugetsu* na Rotten Tomatoes-u (`en`)
* *Ugetsu* na Japanese Movie Database (`ja`)